ཁོར་ཡུག་ཇི་ལྟར་ཞན་རུང་མཛེས་སྡུག་ལྡན་པའི་འཚོ་བར་བཅངས་པའི་བོད་ཀྱི་མི་རིགས་ཁག་གི་མི་དམངས་ཀྱི་རེ་འདོད་འགྲུབ་པར་འགོག་རྐྱེན་བཟོ་མི་ཐུབ་པ་དང་ཆ་རྐྱེན་ཇི་ལྟར་སྐྱོ་རུང་དབུལ་སྒྲོལ་འགག་སྒྲོལ་བྱེད་པའི་གོམ་སྟབས་འགོག་མི་ཐུབ།ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན་བོད་རང་སྐྱོང་ལྗོངས་ཀྱི་གོང་འོག་ཚང་མས་དབུལ་སྒྲོལ་འགག་སྒྲོལ་སྐོར་གྱི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་རྣམ་བཤད་གལ་ཆེན་ལག་བསྟར་དོན་འཁྱོལ་ནན་ཏན་བྱེད་པ་དང་།སྤུས་ཚད་མཐོ་བ་དང་ཡུན་རིང་བརྟན་པོའི་ངང་དབུལ་སྒྲོལ་ཐུབ་རྒྱུར་དམིགས་པ།ཡུལ་དངོས་སུ་བསྐྱོད་ནས་དབུལ་པོའི་འབྱུང་རྩ་གསལ་རྟོགས་བྱེད་པ།ཡུལ་བབ་དང་བསྟུན་ཏེ་གནད་སྨིན་ཇུས་འདོན་བྱེད་པ།སེམས་ཁྲལ་མེད་པ་གཉིས་དང་འགན་ལེན་གསུམགྱི་དམིགས་ཚད་ལ་ནན་པོར་གཞིགས་ཏེ་སྙིང་རུས་གཏན་འཁྱོངས་བཅས་བྱས་ནས་དབུལ་སྒྲོལ་འགག་སྒྲོལ་གྱི་དམག་འཐབ་ལ་ཕྱོགས་ཡོངས་ཀྱི་རྒྱལ་ཁ་ལེན་པའི་གདོང་མཆོང་དུང་བརྡ་བཏང་ཡོད།